60 Lakatős Dezsö 
fekete, kékesbe hajló foltok fejlődtek. A rendes színezetű lepké- 
nél a szegélyen előforduló apró ezüst foltokat pedig hiába ke- 
ressük, azok teljesen elenyésztek. Végül a tor és a potroh szin- 
tén feketébb színű a rendesnél. 
2. Archa Caja L. 
Hatvanban 1905. aug. hó második felében egy kert melletti 
kamrában fogtam. Ez szintén hím példány. Valamivel kisebb a 
rendesnél és általában erősebb barna színezete és ennek megfe- 
lelően a világosabb színű mezők részben való visszafejlődése 
által tűnik ki. 
A felső szárnyak alapszíne általában kávésbarna, csakhogy 
a sárgás fehér harántsávok kevesebb számúak és részben csak 
nyomaik láthatók, továbbá sokkal keskenyebbek. Az alsó szár- 
nyon levő fekete, kéken beporzott foltok környéke egybefolyt és 
a melyen a kékes fekete fénylő pontok csak elhomályosodva je- 
lentkeznek. A rendes színezetű Arctia Caja-nál látható ezinóber 
vörös alapszínből pedig csak a szárnyak tővén maradt meg egy 
kevés. A toron látható feketés foltok szintén egybefolynak s így 
a ezinőóber vörös alapszínből csak a tor elején és az oldalakon 
láthatunk egy-egy keveset. 
Hogy e színeltérésnek tulajdonképen mi az oka, azt termé- 
szetesen megmondani annál nehezebb, mert a szóban forgó lep- 
kék kifejlődése körülményeit nem ismerem ; de talán nem csalat- 
kozom, ha az okokat a hernyó táplálékában és fejlődésük alkal- 
mával megváltozott hőmérsékleti és világossági viszonyokban 
keresem, mint a hogyan az az Arctta Caja-nál és más lepke 
fajoknál is tanulságosan demonstrálható. 
Satyrus Briseis L. 
Írta A. Aigner Lajos. 
Annak megállapítására, minő helyet foglal el a Satyrus Bri- 
sets L.-nek Magyarországon előforduló fajzatja, eme rendkívül vál- 
tozó fajnak többi elnevezett alakja között, annak egész alakkörét 
tanulmány tárgyává tettem. Az összehasonlító anyag nagy részét 
Rolle H. úr volt szíves rendelkezésemre bocsátani, a miért e 
helyen is köszönetemnek adok kifejezést. 
Mindenek előtt meg kellett állapítanom azt, melyik volta- 
kép a typikus alak. Ennek tekintendő Staudinger szerint a. 
